Tiesas priekšsēdētāja 2012. gada 25. oktobra rīkojums –
Hassan/Padome
(lieta C‑168/12 P(R))
Apelācija – Pagaidu noregulējums – Ierobežojoši pasākumi pret Sīriju – Līdzekļu un saimniecisko resursu iesaldēšana – Pieteikums par piemērošanas apturēšanu un pagaidu pasākumu noteikšanu – Steidzamības neesamība
1.                     Pagaidu noregulējums – Piemērošanas apturēšana – Pagaidu pasākumi – Piešķiršanas nosacījumi – “Fumus boni jurisˮ – Steidzamība – Būtisks un neatgriezenisks kaitējums – Kumulatīvs raksturs – Visu attiecīgo interešu izsvēršana – Izmeklēšanas kārtība un pārbaudes veids – Pagaidu noregulējuma tiesneša rīcības brīvība (LESD 278. un 279. pants; Tiesas Reglamenta 83. panta 2. punkts; Vispārējās tiesas Reglamenta 104. panta 2. punkts) (sal. ar 22.–25. punktu)
2.                     Pagaidu noregulējums – Piemērošanas apturēšana – Pagaidu pasākumi – Piešķiršanas nosacījumi – Būtisks un neatgriezenisks kaitējums – Pierādīšanas pienākums – Ar pasākumiem, kuru mērķis ir līdzekļu un saimniecisko resursu iesaldēšana, izraisīts kaitējums – Apstākļi, ar kuriem var pierādīt šo kaitējumu (LESD 278. un 279. pants) (sal. ar 27., 28., 33., 38.–40. punktu un 60. punktu)
3.                     Pagaidu noregulējums – Piemērošanas apturēšana – Pagaidu pasākumi – Piešķiršanas nosacījumi – Būtisks un neatgriezenisks kaitējums – Kaitējuma neatgriezeniskais raksturs – Vērtējums, pamatojoties tikai uz nenoteiktību attiecībā uz kaitējuma atlīdzību iespējamās prasības par zaudējumu atlīdzību ietvaros – Nepieļaujamība (LESD 278. un 279. pants; Tiesas Reglamenta 83. panta 2. punkts) (sal. ar 77.–81. punktu)
Priekšmets
Apelācijas sūdzība par Vispārējās tiesas priekšsēdētāja 2012. gada 17. februāra rīkojumu lietā T‑572/11 R
Hassan
/Padome, ar kuru noraidīts pieteikums par pagaidu pasākumu noteikšanu, it īpaši pieteikums par Padomes 2011. gada 23. augusta Īstenošanas lēmuma 2011/515/KĀDP, ar ko īsteno Lēmumu 2011/273/KĀDP par ierobežojošiem pasākumiem pret Sīriju (OV L 218, 20. lpp.), un Padomes 2011. gada 23. augusta Īstenošanas regulas (ES) Nr. 843/2011, ar ko īsteno Regulu (ES) Nr. 442/2011 par ierobežojošiem pasākumiem saistībā ar situāciju Sīrijā (OV L 218, 1. lpp.), piemērošanas apturēšanu, ciktāl šie tiesību akti attiecas uz prasītāju
Rezolutīvā daļa:
1)
apelācijas sūdzību noraidīt;
2)
Hassan k‑gs atlīdzina tiesāšanās izdevumus.